**Zápisnica**

**zo zasadnutia Rady školy pri Základnej škole Štefana Senčíka v Starom Tekove**

**konaného dňa 14. 10. o 17:00 v priestoroch ZŠ ŠS Starý Tekov**

**Program:** 1. Otvorenie

2. Určenie zapisovateľa a overovateľov zápisnice

3. Správa o výchovno- vzdelávacej činnosti v ZŠ za šk. rok 2019/ 2020

4. Školský poriadok / predložené na vyjadrenie /

5. Výberové konanie na post riaditeľa ZŠ / termín, organizácia, kritériá /

6. Diskusia, rôzne

7. Uznesenie

8. Záver

**Prítomní:** podľa priloženej prezenčnej listiny

1. **Otvorenie**

Predsedkyňa rady školy Mgr. Zita Nichtová privítala všetkých prítomných na zasadnutí a oboznámila ich s programom zasadnutia. K návrhu programu neboli žiadne doplňujúce alebo pozmeňujúce návrhy, a tak prebehlo odhlasovanie schválenia programu.

Hlasovanie: Za -8 Proti – 0 Zdržali sa – 0

1. **Určenie zapisovateľa a overovateľov zápisnice**

Zapisovateľ – Mgr. Marek Janíček

Overovatelia – Mgr. Marcela Hancková, Ing. Martina Lecká

1. **Správa o výchovno- vzdelávacej činnosti**

Riaditeľ základnej školy Mgr. Petr Mészároš prečítal záverečnú správu o výchovno -vzdelávacej činnosti, jej výsledkoch a podmienkach za školský rok 2020/2021. K predloženej správe neboli vznesené pripomienky členov RŠ, a tak predsedkyňa RŠ dala hlasovať za schválenie Správy o činnosti za šk. rok 2019/2020. Správa o činnosti bola všetkými prítomnými členmi RŠ schválená.

Riaditeľ ZŠ Mgr. Petr Mészároš oznámil, že pravdepodobne vo ferbuári bude pripravený návrh rozpočtu na ďalší kalendárny rok.

Skonštatoval aký bol rozpočet v minulom roku 2019/2020.

Informoval o tom, ako je škola pripravená na možné dištančné vzdelávanie a aké úpravy nastali v škole ohľadom internetovej siete. Riaditeľ ZŠ a Mgr. Miloš Kúdela prevzali administráciu MS Teams , vytvoria triedy pre prvé ročníky.

Čo sa týka projektových aktivít do konca roku 2021 riaditeľ ZŠ predstavil projekt z ministerstva školstva (vytvorenie stojísk pre bicykle), do ktorého sa škola zapojila.

1. **Školský poriadok**

Po schválení Školského poriadku ZŠ Pedagogickou radou bol zaslaný mailom všetkým členom RŠ na oboznámenie sa a preštudovanie. Školský poriadok bol schválený všetkými prítomnými členmi RŠ bez predchádzajúcich pripomienok.

1. **Výberové konanie na post riaditeľa školy**

Predseda RŠ podal informáciu o zverejnení oznámenia výberového konania v médiách, ktoré bude 18. 10. 2021 a termíne uzatvorenia prijímania prihlášok do VK 15.11. 2021 do 12:00, ktoré boli stanovené zriaďovateľom.

Členovia Rady školy schválili termíny:

* 30.11.2021 o 17:00 hod. (náhradný termín 2.12.2021 - výberové konanie na riaditeľa školy
* 16.11.2021 o 17:00 hod.- ďalšie zasadnutie RŠ

Členovia RŠ diskutovali o priebehu VK:

- vhodná miestnosť – trieda v ZŠ

- technické vybavenie miestnosti – dataprojektor

- určenie poradia - losovaním

- časový limit pre každého kandidáta – 20 minút / predstavenie sa, koncepcia rozvoja ZŠ /

- 40 minút – otázky členov VK

Taktiež diskutovali o kritériách / jasne, vopred stanovené /, spôsobe hodnotenia kritérií/ bodovo, rozpätie bodov/, o forme získania názorov rodičov na rozvoj ZŠ, vzdelávania ich detí.

V súvislosti s nadchádzajúcim VK sa predloženie návrhu rozpočtu a koncepčného zámeru rozvoja školy rozpracované najmenej na dva roky / podľa štatútu RŠ predkladané do 15. 10. / sa presúva na februárové zasadnutie RŠ.

1. **Diskusia, rôzne**

Hlavnou témou diskusie bolo VK, priebeh popísaný v bode 5.

**7. Návrh na uznesenie**

Na zasadnutí RŠ pri ZŠ ŠS v Starom Tekove boli prijaté nasledovné uznesenia:

Rada školy pri ZŠ ŠS v Starom Tekove **určuje :**

1. Overovateľov zápisnice – Mgr. Marcela Hancková , Ing. Martina Lecká

Rada školy pri ZŠ ŠS v Starom Tekove **schvaľuje:**

1. Správu o výchovno-vzdelávacej činnosti, jej výsledkoch a podmienkach za

Školský rok 2019/ 2020

1. Návrh školského poriadku na šk. rok 2021/ 2022

Rada školy pri ZŠ ŠS v Starom Tekove **berie na vedomie:**

1. Predbežný termín návrhu rozpočtu pre ďalší kalendárny rok.
2. Pripravenosť školy na možné dištančné vzdelávanie.
3. Zapojenie sa školy do projektu ministerstva školstva.
4. Plán činnosti.
5. **Záver**

Predseda RŠ poďakoval všetkým prítomným za účasť a ukončil 3. zasadnutie rady školy v šk. roku 2021/2022.

Zapisovateľ: Mgr. Marek Janíček ........................................................

Overovatelia zápisnice:

Ing. Mgr. Marcela Hancková .......................................................

Mgr. Ing. Martina Lecká .......................................................